钦定古今图书集成/明伦汇编/官常典/第613卷 > 范晷
## 钦定古今图书集成/明伦汇编/官常典/第613卷 > 范晷

按《晋书良吏传》：“晷字彦长，南阳顺阳人也。少游学清
河，遂徙家侨居。郡命为五官掾，历河内郡丞。太守裴
楷雅知之，荐为侍御史，调补上谷太守，遭丧，不之官。
后为司徒左长史，转冯翊太守。甚有政能，善于绥抚，
百姓爱悦之。征拜少府，出为凉州刺史，转雍州。于时
西土荒毁，氐羌蹈藉，田桑失收，百姓困弊。晷倾心化”
导，劝以农桑，所部甚赖之。元康中，加左将军，卒于官。